Winnecke 4

Winnecke 4 (også kjent som Messier 40, M40 eller WNC 4) er en dobbeltstjerne i stjernebildet Store bjørn. Dobbeltstjernen ble oppdaget av Charles Messier i 1764 mens han søkte etter en tåke som hadde blitt registrert i det området av Johannes Hevelius. Da han ikke fant noen stjernetåke, katalogiserte Messier denne dobbeltstjernen i stedet. I 1863 ble M40 gjenoppdaget av Friedrich August Theodor Winnecke og inkludert i Winnecke Catalogue of Double Stars som nummer 4. Burnham kaller M40 «en av de få virkelige feil i Messierkatalogen», da han mener det var feil å inkludere dette objektet siden Messier kun så en dobbeltstjerne og ikke noen form for tåke.Burnham's Celestial Handbook, "Ursa Major: M40", p. 1982

 Referanser 

 Eksterne lenker 
  SEDS: Messier Object 40
  Messier 40 CCD LRGB image with 2 hrs total exposure



Kategori:Dobbeltstjerner
Kategori:Messierobjekter
Kategori:Store bjørn
Kategori:Artikler i astronomiprosjektet